pythainlp/thai-wiki-dataset-v3 huggingface dataset:
พระบรมราชานุสาวรีย์สมเด็จพระนเรศวรมหาราช

พระบรมราชานุสาวรีย์สมเด็จพระนเรศวรมหาราช เป็นพระบรมราชานุสาวรีย์ของสมเด็จพระนเรศวรมหาราชพระมหากษัตริย์ของไทยสมัยกรุงศรีอยุธยา ตั้งอยู่ ณ ที่จังหวัดต่าง ๆ ได้แก่
ที่บริเวณทุ่งมะขามหย่อง ตำบลบ้านใหม่ อำเภอพระนครศรีอยุธยา จังหวัดพระนครศรีอยุธยา ในบริเวณใกล้เคียงกับทุ่งภูเขาทองและพระราชานุสาวรีย์สมเด็จพระสุริโยทัย เป็นลักษณะสมเด็จพระนเรศวรมหาราชทรงม้าศึก ประดิษฐานบนแท่นและลานหินสีขาว ออกแบบก่อสร้างโดยกรมโยธาธิการและผังเมือง (กรมโยธาธิการในขณะนั้น) กระทรวงมหาดไทย เป็นโครงการต่อเนื่องจากพระราชานุสาวรีย์สมเด็จพระสุริโยทัย
พระบรมราชานุสาวรีย์สมเด็จพระนเรศวรมหาราช ตำบลดอนเจดีย์ อำเภอพนมทวน จังหวัดกาญจนบุรี เป็นพระบรมรูปประทับช่วงบนพระคชาธาร พระแสงดาบพาดพระเพลา นายควาญช้างและท้ายช้าง สร้างในวโรกาสมหามงคล พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงมีพระชนมพรรษาครบ 6 รอบ เมื่อวันที่ 5 ธันวาคม พ.ศ. 2542
พระบรมราชานุสรณ์ดอนเจดีย์ ที่ตำบลดอนเจดีย์ อำเภอดอนเจดีย์ จังหวัดสุพรรณบุรี ด้านหน้าเจดีย์ยุทธหัตถี เป็นรูปทรงช้าง
ที่วัดไชยนาวาส จังหวัดสุพรรณบุรี องค์อนุสาวรีย์ประทับยืน
พระบรมราชานุสาวรีย์สมเด็จพระนเรศวรมหาราชทรงประกาศอิสรภาพ ณ มหาวิทยาลัยนเรศวร ตำบลท่าโพธิ์ อำเภอเมืองพิษณุโลก จังหวัดพิษณุโลก
พระบรมราชานุสาวรีย์สมเด็จพระนเรศวรมหาราชทรงประกาศอิสรภาพ ณ มหาวิทยาลัยนเรศวร ตำบลท่าโพธิ์ อำเภอเมืองพิษณุโลก จังหวัดพิษณุโลก
พระบรมราชานุสาวรีย์สมเด็จพระนเรศวรมหาราช ณ พระราชวังจันทร์ (สถานประสูติของสมเด็จพระนเรศวรมหาราช) จังหวัดพิษณุโลก
พระบรมราชานุสาวรีย์สมเด็จพระนเรศวรมหาราช ณ ค่ายสมเด็จพระนเรศวรมหาราช จังหวัดพิษณุโลก
พระบรมราชานุสาวรีย์สมเด็จพระนเรศวรมหาราช ณ โรงเรียนพิษณุโลกพิทยาคม ตำบลท่าทอง อำเภอเมืองพิษณุโลก จังหวัดพิษณุโลก
พระบรมราชานุสาวรีย์สมเด็จพระนเรศวรมหาราช ณ อำเภอเกาะคา จังหวัดลำปาง
พระสถูปเจดีย์สมเด็จพระนเรศวรมหาราชานุสรณ์ ณ ตำบลเมืองงาย อำเภอเชียงดาว จังหวัดเชียงใหม่
พระบรมราชานุสาวรีย์สมเด็จพระนเรศวรมหาราช ณ อุทยานราชภักดิ์ อำเภอหัวหิน จังหวัดประจวบคีรีขันธ์
พระบรมราชานุสาวรีย์สมเด็จพระนเรศวรมหาราช ณ มหาวิทยาลัยพะเยา อำเภอเมืองพะเยา จังหวัดพะเยา
พระบรมรูปพระมหากษัตริย์
อนุสาวรีย์ในประเทศไทย
สิ่งก่อสร้างในจังหวัดสุพรรณบุรี
สิ่งก่อสร้างในจังหวัดเชียงใหม่
อนุสาวรีย์ในจังหวัดพระนครศรีอยุธยา
สิ่งก่อสร้างในจังหวัดพิษณุโลก
สิ่งก่อสร้างในจังหวัดลำปาง
สมเด็จพระนเรศวรมหาราช
คลังปัญญาไทย

คลังปัญญาไทย เป็นเว็บไซต์สร้างสารานุกรมออนไลน์ ที่ผู้อ่านสามารถร่วมเขียนเนื้อหาได้ โดยจะเป็นโครงการพัฒนาแหล่งความรู้ภาษาไทย โดยอาศัยสื่ออินเทอร์เน็ต เปิดตัวทางสื่อมวลชนในวันที่ 1 ธันวาคม พ.ศ. 2549 โดยในวันเปิดตัวนั้น ถึงแม้ว่าหน้าเว็บแรกของคลังปัญญาไทยประกาศว่ามีส่วนสารานุกรมต่อยอด แต่ยังไม่มีการเปิดใช้งานในส่วนของสารานุกรมต่อยอด (ส่วนวิกิ) โดยข้อมูลหลักเก็บไว้ในส่วนเนื้อหาที่ไม่อนุญาตให้ผู้อื่นแก้ไขตามที่ออกมาในข่าว และต่อมาในวันที่ 4 ธ.ค. ได้เปิดบริการการใช้งานในส่วนวิกินี้ โดยเปิดเป็นส่วนว่างให้ผู้อ่านเพิ่มเติมข้อมูลเข้ามากันเอง
== ข้อมูลในเว็บไซต์ ==
ข้อมูลหลักของระบบเปิดโอกาสให้ผู้อ่านมีส่วนร่วมในการกำกับดูแลความถูกต้องของข้อมูล โดยมีที่มาของข้อมูลแบ่งออกเป็นสองส่วน คือ
คลังสะสมองค์ความรู้ เป็นข้อมูลจากแหล่งที่ได้รับการตรวจสอบความถูกต้องและความสมบูรณ์ จากผู้ให้ข้อมูลมาในระดับหนึ่งแล้ว เช่น บทความ บทความเชิงวิชาการ ตำราเรียน วิทยานิพนธ์ สื่อสิ่งพิมพ์ต่าง ๆ และสารานุกรม รวมไปถึง พระบรมราโชวาท และพระราชดำรัส โดยเนื้อหาส่วน ผู้อ่านสามารถร่วมแสดงความคิดเห็นเพิ่มเติมได้
สารานุกรมต่อยอด โดยอนุญาตให้บุคคลที่เป็นสมาชิกสามารถเข้ามาปรับปรุงแก้ไข หรือเพิ่มเติมความรู้ใหม่ ๆ เองได้ตลอดเวลา โดยใช้วิกิซึ่งเป็นรูปแบบที่คล้ายกับวิกิพีเดีย
โครงการคลังปัญญาไทย พัฒนาขึ้นโดยใช้ซอฟต์แวร์ ดรูพาล (ส่วนคลังสะสมองค์ความรู้) และมีเดียวิกิ (ส่วนสารานุกรมต่อยอด) ดำเนินการโดย สมาคมผู้ดูแลเว็บไทย โดยความสนับสนุนของ สำนักงานกองทุนสนับสนุนการสร้างเสริมสุขภาพ (สสส.) และกระทรวงศึกษาธิการ มี ดร. ครรชิต มาลัยวงศ์ ราชบัณฑิต ดำรงตำแหน่งประธานโครงการ และ ศาสตราจารย์ นายแพทย์ เกษม วัฒนชัย องคมนตรี เป็นที่ปรึกษาโครงการ เริ่มเปิดให้บริการตั้งแต่วันที่ 1 ธันวาคม พ.ศ. 2549 และมีเป้าหมายที่จะจัดตั้ง มูลนิธิคลังปัญญาไทย ในปี พ.ศ. 2550
โครงการคลังปัญญาไทย ตั้งเป้าหมายไว้ว่า ภายใน 1 ปี ต้องการรวมรวมบทความต่าง ๆ ให้ได้อย่างน้อย 80,000 เรื่อง เพื่อถวายเป็นพระราชกุศลแด่องค์พระบาทสมเด็จพระเจ้าอยู่หัว เนื่องในวโรกาสที่ปี พ.ศ. 2550 จะเป็นปีที่พระบาทสมเด็จพระเจ้าอยู่หัวทรงเจริญพระชนมายุครบ 80 พรรษา 
== อ้างอิง ==
== ดูเพิ่ม ==
Gotoknow แหล่งความรู้ภาษาไทยที่มีลักษณะใกล้เคียงกัน
เว็บไซต์ในประเทศไทย
สารานุกรม
มกราคม พ.ศ. 2550

มกราคม พ.ศ. 2550 เป็นเดือนแรกของปี พ.ศ. 2550 วันแรกของเดือนเป็นวันจันทร์ วันสุดท้ายของเดือนเป็นวันพุธ
มกราคม
*2550-01
ลงแดง (อาการ)

ลงแดง ในตำราแพทย์แผนโบราณของไทย หมายถึงอาการของโรคอย่างหนึ่ง คือท้องเสียอย่างแรง และมีเลือดจำนวนมากปนออกมากับอุจจาระด้วย. เด็กเล็กที่เป็นโรคซาง คือมีเม็ดผื่นขึ้นในปากและลิ้นเป็นฝ้า ก็อาจมีอาการลงแดงได้ หรือเด็กที่เป็นตานขโมยคือโรคพยาธิในลำไส้ ก็อาจมีอาการลงแดงได้เช่นกัน
คำว่า ลง หมายถึง ถ่ายท้องอย่างแรง ใช้ในคำว่า ทั้งลงทั้งราก หมายถึง ทั้งท้องเดินและอาเจียน. คำว่า แดง หมายถึง สีของเลือดที่ปนออกมากับอุจจาระ
ลงแดง ยังใช้หมายถึงอาการของคนที่อดสิ่งเสพติดแล้วอาเจียนและถ่ายเป็นเลือด เพราะการขาดสิ่งเสพติดทำให้เกิดอาการปวดท้อง กล้ามเนื้อเกร็ง ลำไส้บีบตัวจนทำให้มีเลือดออกในทางเดินอาหาร.  คำว่า ลงแดง อาจใช้เป็นคำเปรียบเทียบถึงอาการหงุดหงิดกระวนกระวายของคนที่เคยทำสิ่งใดสิ่งหนึ่งเป็นประจำจนขาดไม่ได้ เช่น เคยไปตีกอล์ฟทุกวันเสาร์ เว้นแค่เสาร์นี้เสาร์เดียวถึงกับจะลงแดงเชียวหรือ
== อ้างอิง ==
บทวิทยุรายการ "รู้ รัก ภาษาไทย"  ออกอากาศทางสถานีวิทยุกระจายเสียงแห่งประเทศไทย เมื่อวันที่ ๑๘ สิงหาคม พ.ศ. ๒๕๕๓  เวลา ๗.๐๐-๗.๓๐ น.
http://www.royin.go.th/th/knowledge/detail.php?ID=3775
อาการ
จังหวัดเกียวโต

จังหวัดเกียวโต  เป็นจังหวัดหนึ่งในประเทศญี่ปุ่นตั้งอยู่บนเกาะฮนชู โดยมีศักดิ์เป็นจังหวัดนคร  หนึ่งในสองจังหวัด (อีกจังหวัดหนึ่งคือโอซากะ) มีเมืองหลวงชื่อเดียวกันคือ นครเกียวโต มีความสำคัญเคยเป็นเมืองหลวงเก่าของญี่ปุ่น มีโบราณวัตถุมากมาย มีชื่อในการทำผ้าไหมและแพร
== ภูมิศาสตร์ ==
จังหวัดเกียวโตตั้งอยู่เกือบกึ่งกลางของเกาะฮนชู มีขนาดพื้นที่ทั้งสิ้น 4612.19 ตารางกิโลเมตร ลักษณะภูมิประเทศของจังหวัดเกียวโตเป็นที่ราบสลับหุบเขา ทิศเหนือติดกับทะเลญี่ปุ่น ทิศตะวันตกติดกับจังหวัดเฮียวโงะ ทิศใต้ติดกับจังหวัดโอซากะ จังหวัดนาระ ทิศตะวันออกติดกับจังหวัดชิงะ จังหวัดฟูกูอิ มีภูเขาทัมบะพาดผ่านกึงกลางจังหวัด ทำให้มีสภาพภูมิอากาศแตกต่างกันมากระหว่างตอนเหนือและตอนใต้ของจังหวัด
== การปกครอง ==
จังหวัดเกียวโตประกอบด้วย 15 นคร 6 อำเภอ 10 เมือง และ 1 หมู่บ้าน ได้แก่
=== นคร ===
เกียวโต  (เมืองหลวง)
คาเมโอกะ 
คิซูงาวะ 
เคียวตังโงะ 
เคียวตานาเบะ 
โจโย 
นันตัง 
นางาโอกาเกียว 
ฟูกูจิยามะ 
มิยาซุ 
มูโก 
ไมซูรุ 
ยาวาตะ 
อายาเบะ 
อูจิ 
=== อำเภอ เมือง และหมู่บ้าน ===
อำเภอคูเซะ 
* เมืองคูมิยามะ 
อำเภอโซรากุ 
* เมืองคาซางิ 
* เมืองเซกะ 
* เมืองวาซูกะ 
* หมู่บ้านมินามิยามาชิโระ 
อำเภอฟูนาอิ 
* เมืองเคียวตัมบะ 
อำเภอโยซะ 
* เมืองโยซาโนะ 
* เมืองอิเนะ 
อำเภอสึซูกิ 
* เมืองอิเดะ 
* เมืองอูจิตาวาระ 
อำเภอโอโตกูนิ 
* เมืองโอยามาซากิ 
== เศรษฐกิจ ==
จังหวัดเกียวโตมีชื่อเสียงด้านการท่องเที่ยว ทางตอนเหนือของจังหวัดบริเวณคาบสมุทรทังโงะประกอบอาชีพประมงและการขนส่งทางน้ำ ทางตอนกลางประกอบอาชีพเกษตรกรรมและป่าไม้
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
 
รัฐและดินแดนที่ก่อตั้งในปี พ.ศ. 2411
เกียวโต
Macrobrachium rosenbergii

redirect กุ้งก้ามกราม
Carcharhinus leucas

redirect ปลาฉลามหัวบาตร
Toxotes microlepis

redirect ปลาเสือพ่นน้ำเกล็ดถี่
Euryglossa harmandi

redirect ปลาใบไม้
ยี่หร่าฝรั่ง

ยี่หร่าฝรั่ง  เป็นไม้ดอกในวงศ์ผักชี นิยมใช้ผลเป็นเครื่องเทศอย่างแพร่หลายมาช้านาน ปัจจุบันเป็นที่รู้จักกันทั่วโลก กล่าวกันว่าเดิมนั้นเป็นพืชประจำท้องถิ่นของแถบเมดิเตอร์เรเนียน นับเป็นพืชที่ให้น้ำมันระเหย ซึ่งมีกล่าวไว้ในนิทานปรัมปราของกรีก และนิทานพื้นบ้านของอิตาลีด้วย
ยี่หร่าฝรั่งในภาษาอังกฤษเรียกว่า fennel มีรากศัพท์มาจากภาษาละตินว่า fenum อันเป็นคำศัพท์ที่ใช้บรรยายกลิ่นที่หอมหวาน เล่ามาว่าสตรีชาวโรมันนิยมรับประทานยี่หร่าฝรั่งเพื่อลดความอ้วน ปัจจุบันมีการใช้ยี่หร่าฝรั่งมากมายในตำรับอาหาร ซึ่งมีส่วนช่วยให้อาหารที่มีมันมากไม่เลี่ยน และย่อยได้ง่าย
เชื่อกันว่ายี่หร่าฝรั่งนั้นช่วยเสริมความแข็งแกร่งและความกล้าหาญ และยังทำให้มีชีวิตยืนยาวด้วย เชื่อกันว่างูนั้นกินยี่หร่าฝรั่งเพื่อช่วยให้ลอกคราบ ในสมัยกลางมีการห้อยยี่หร่าฝรั่งไว้เหนือประตูเพื่อขจัดวิญญาณชั่วร้าย ดอกยี่หร่าฝรั่งนั้นมีสีเหลือง เป็นพืชปรุงรสที่สำคัญอย่างหนึ่ง มีกลิ่นฉุนรสร้อนแรง ใช้ปรุงอาหารหลายชนิด เชื่อว่ายังช่วยรักษาโรคตา และรักษาสายตาด้วย
== ระเบียงภาพ ==
ไฟล์:Fenouil.jpg|หัวยี่หร่าฝรั่ง
ไฟล์:Fennel flower heads.jpg|ช่อดอกยี่หร่าฝรั่ง
ไฟล์:Foeniculum vulgare - Flickr - Kevin Thiele.jpg|ช่อซี่ร่มยี่หร่าฝรั่ง
ไฟล์:Fennel seed.jpg|ผลยี่หร่าฝรั่ง
== อ้างอิง ==
==แหล่งข้อมูลอื่น==
ผัก
เครื่องเทศ
วงศ์ผักชี
จอภาพผลึกเหลว

จอภาพผลึกเหลว (liquid crystal display: LCD) เป็นอุปกรณ์จอภาพแบบแบน บาง สร้างขึ้นจากพิกเซลสี หรือพิกเซลโมโนโครมจำนวนมาก ที่เรียงอยู่ด้านหน้าของแหล่งกำเนิดแสง หรือตัวสะท้อนแสง นับเป็นจอภาพที่ได้รับความนิยมมากขึ้นในปัจจุบัน เพราะใช้กำลังไฟฟ้าน้อยมาก ด้วยเหตุนี้ จึงเหมาะสำหรับการใช้งานที่มีแหล่งจ่ายไฟเป็นแบตเตอรี่
แต่ละพิกเซลของจอผลึกเหลวนั้นประกอบด้วยชั้นโมเลกุลผลึกเหลวที่แขวนลอยอยู่ระหว่างขั้วไฟฟ้าโปร่งแสงสองขั้ว ที่ทำด้วยวัสดุอินเดียมทินออกไซด์ (Indium tin oxide) และตัวกรอง หรือฟิลเตอร์แบบโพลาไรซ์สองตัว แกนโพลาไรซ์ของฟิลเตอร์นั้นจะตั้งฉากกัน เมื่อไม่มีผลึกเหลวอยู่ระหว่างกลาง แสงที่ผ่านทะลุตัวกรองตัวหนึ่งก็จะถูกกั้นด้วยตัวกรองอีกตัวหนึ่ง
ก่อนที่มีการจ่ายประจุไฟฟ้าเข้าไป โมเลกุลผลึกเหลวจะอยู่ในสภาวะไม่เป็นระบบ (chaotic state) ประจุบนโมเลกุลเหล่านี้ทำให้โมเลกุลทั้งหลายปรับเรียงตัวตามร่องขนาดเล็กจิ๋วบนขั้วอิเล็กโตรด ร่องบนขั้วทั้งสองวางตั้งฉากกัน ทำให้โมเลกุลเหล่านี้เรียงตัวในลักษณะโครงสร้างแบบเกลียว หรือไขว้ (ผลึก) แสงที่ผ่านทะลุตัวกรองตัวหนึ่ง จะถูกหมุนปรับทิศทางเมื่อมันผ่านทะลุผลึกเหลว ทำให้มันผ่านทะลุตัวกรองโพลาไรซ์ตัวที่สองได้ แสงครึ่งหนึ่งถูกดูดกลืนโดยตัวกรองโพลาไรซ์ตัวแรก แต่อีกครึ่งหนึ่งผ่านทะลุตัวกรองอีกตัว
เมื่อประจุไฟฟ้าถูกจ่ายไฟยังขั้วไฟฟ้า โมเลกุลของผลึกเหลวก็ถูกถึงขนานกับสนามไฟฟ้า ทำให้ลดการหมุนของแสงที่ผ่านเข้าไป หากผลึกเหลวถูกหมุนปรับทิศทางโดยสมบูรณ์ แสงที่ผ่านทะลุก็จะถูกปรับโพลาไรซ์ให้ตั้งฉากกับตัวกรองตัวที่สอง ทำให้เกิดการปิดกั้นแสงโดยสมบูรณ์ พิกเซลนั้นก็จะมืด จากการควบคุมการหมุนของผลึกเหลวในแต่ละพิกเซล ทำให้แสงผ่านทะลุได้ในปริมาณต่างๆ กัน ทำให้พิกเซลมีความสว่างแตกต่างกันไป
โดยปกติการปรับฟิลเตอร์โพลาไรซ์เพื่อพิกเซลโปร่งแสง เมื่อพักตัว และทึบแสงเมื่ออยู่ในสนามไฟฟ้า อย่างไรก็ตาม บางครั้งก็เกิดผลตรงกันข้าม สำหรับเอฟเฟกต์แบบพิเศษ
== ชนิดของจอภาพ ==
TN+Film (Twisted Nematic) เป็นเทคโนโลยีของจอผลึกเหลว ที่นิยมใช้อย่างแพร่หลาย เนื่องจากมีต้นทุนการผลิตที่ต่ำ และการพัฒนาอย่างต่อเนื่อง ซึ่งในปัจจุบัน พัฒนาจนสามารถทำให้มีความเร็วของการตอบสนองด้วยความเร็วสูงเพียงพอที่จะทำให้เงาบนภาพเคลื่อนไหวลดลงได้มาก ทำให้จอแบบ TN+Film มีจุดเด่นด้านการตอบสนองได้อย่างรวดเร็ว (จอTN+Film จะใช้การวัดการตอบสนอง เป็นแบบ grey to grey ซึ่งจะแตกต่างจากค่า ISO ที่วัดแบบ black to white) แต่จุดเสียของจอแบบ TN+Film นั่นคือมีรัศมีการมองเห็นที่แคบ โดยเฉพาะแนวตั้ง และส่วนใหญ่จะไม่สามารถแสดงสีได้ครบ 16.7ล้านสี (24-bit truecolor)
IPS (In-Plane Switching) คิดค้นโดยบริษัท Hitachi ในปี พ.ศ. 2539 ซึ่งมีคุณสมบัติเด่นกว่า TN+Film ทั้งด้านรัศมีการมองเห็น และการแสดงสีที่ 8-bit แต่การปรับปรุงดังกล่าว ทำให้เกิดการตอบสนองที่ชักช้า ถึง 50ms และยังแพงมากอีกด้วย
จากนั้นในปี พ.ศ. 2541 Hitachi ได้นำระบบ S-IPS (Super-IPS) ออกมาแทนที่ระบบ IPS เดิม ซึ่งได้มีการปรับปรุงประสิทธิภาพในด้านการตอบสนองที่ดีขึ้น และสีสันที่ใกล้เคียงจอภาพแบบ CRT พบได้ในโทรทัศน์ระบบจอผลึกเหลว
MVA เป็นการรวมข้อดีระหว่าง TN+Film กับ IPS เข้าด้วยกันทำให้มี Response Time ที่ต่ำ และ View Angle ที่กว้างเป็นพิเศษ แต่มีราคาแพงมาก
PVA เป็นการพัฒนาจากแบบ MVA ให้มีราคาถูกลงซึ่งทำให้มีค่า Contrast Ratio ที่สูงมาก และมี Response Time ที่ต่ำ ใช้ในจอภาพแบบผลึกเหลวระดับสูง
== ดูเพิ่ม ==
พลาสมา (จอภาพ)
อิเล็กทรอนิกส์
โทรทัศน์
จอภาพผลึกเหลว
สิ่งประดิษฐ์ของสหรัฐ
วัตต์ต่อเมตร-เคลวิน

วัตต์ต่อเมตร-เคลวิน (W·m−1·K−1) เป็นหน่วยเอสไอ สำหรับวัดค่าสัมประสิทธิ์การนำความร้อน (thermal conductivity, k) ของสสาร ได้มาจากค่า ปริมาณความร้อน Q ที่ถ่ายเทภายในเวลา t ได้ในสสารที่หนา L และมีพื้นที่หน้าตัด A และ ผลต่างอุณหภูมิทั้งสองด้านเป็น ΔT ที่สภาวะคงตัว ดังสมการ
: k=\frac{Q}{t}\times\frac{L}{A\times\Delta T}
โดยที่หน่วยของปริมาณความร้อนเป็นจูล เวลาเป็นวินาที ความหนาเป็นเมตร พื้นที่เป็นตารางเมตร และผลต่างอุณหภูมิเป็นเคลวิน
==ดูเพิ่ม==
การนำความร้อน
หน่วยอนุพัทธ์เอสไอ
มิตสึโนริ เซกิ

 เป็นนักมวยสากลชาวญี่ปุ่น เกิดเมื่อ 4 มกราคม  พ.ศ. 2484  สถิติการชก 73 ครั้ง ชนะ 61 (น็อค 35) เสมอ 1 แพ้ 11
== เกียรติประวัติ ==
แชมป์ OPBF รุ่นเฟเธอร์เวท
* ชิง, 12 กันยายน 2505 ชนะคะแนน วีระนิด เจริญเมือง ที่ ญี่ปุ่น
* ป้องกันครั้งที่ 1, 2 มกราคม 2506 ชนะน็อค วีระนิด เจริญเมือง  ยก 4 ที่ ญี่ปุ่น
* ป้องกันครั้งที่ 2, 1 พฤษภาคม 2506 ชนะน็อค เจต บัลลี่ ยก 4 ที่ ญี่ปุ่น
* ป้องกันครั้งที่ 3, 30 ตุลาคม 2506 ชนะน็อค ศิริน้อย ลูกพระกฤษณ์ ยก 3 ที่ ญี่ปุ่น
* ป้องกันครั้งที่ 4, 31 ธันวาคม 2506 ชนะคะแนน ซุ คัง อิล ที่ ญี่ปุ่น
* ป้องกันครั้งที่ 5, 12 กรกฎาคม 2507 ชนะคะแนน จอห์นนี่ จามิโต ที่ ญี่ปุ่น
* ป้องกันครั้งที่ 6, 31 ธันวาคม 2507 ชนะคะแนน โรเจลิโอ ตูลังฮารี ที่ ญี่ปุ่น
* ป้องกันครั้งที่ 7, 30 พฤษภาคม 2508 ชนะน็อค อนันตเดช ศิษย์หิรัญ ยก 9 ที่ ญี่ปุ่น
* ป้องกันครั้งที่ 8, 2 มกราคม 2509 ชนะน็อค ฟรานซิสโก บาลัก ยก 8 ที่ ญี่ปุ่น
* ป้องกันครั้งที่ 9, 17 เมษายน 2509 ชนะน็อค คาร์ลิโต คิดยก 8 ที่ ญี่ปุ่น
* ป้องกันครั้งที่ 10, 27 พฤศจิกายน 2509 ชนะน็อค ออร์ลันโด เมดิน่า ยก 2 ที่ ญี่ปุ่น
* ป้องกันครั้งที่ 11, 28 มิถุนายน 2510 ชนะคะแนน จอห์นนี่ จามิโต ที่ ญี่ปุ่น
* ป้องกันครั้งที่ 12, 11 ตุลาคม 2510 ชนะคะแนน สเลมาลย์ อิทธิอนุชิต ที่ ญี่ปุ่น
เคยชิงแชมป์ต่อไปนี้แต่ไม่สำเร็จ
* ชิงแชมป์โลก NBA, เดอะริงและไลนีลรุ่นฟลายเวท 27 มิถุนายน 2504 แพ้คะแนน โผน กิ่งเพชร ที่ ญี่ปุ่น
* ชิงแชมป์โลก WBA,WBC เดอะริงและไลนีลรุ่นเฟเธอร์เวท 1 มีนาคม 2507 แพ้น็อค อุลติมินิโอ ราโมส ยก 6 ที่ ญี่ปุ่น
* ชิงแชมป์โลก WBA,WBC เดอะริงและไลนีลรุ่นเฟเธอร์เวท 7 สิงหาคม 2509 แพ้คะแนน บิเซนเต ซัลดิบาร์ ที่ เม็กซิโก
* ชิงแชมป์โลก WBA,WBC เดอะริงและไลนีลรุ่นเฟเธอร์เวท 29 มกราคม 2510 แพ้น็อค บิเซนเต ซัลดิบาร์  ยก  7 ที่ เม็กซิโก
* ชิงแชมป์โลก WBC รุ่นเฟเธอร์เวท 23 มกราคม 2511 แพ้น็อค ฮอวาร์ด วินสโตน ยก 9 ที่ อังกฤษ
== อ้างอิง ==
สถิติการชก boxrec.com 
นักมวยสากลชาวญี่ปุ่น
แชมป์ OPBF
ฮิโตชิ มิซาโกะ

ฮิโตชิ มิซาโกะ  เป็นนักมวยสากลชาวญี่ปุ่น เกิดเมื่อ 10 มกราคม พ.ศ. 2476  สถิติการชก 50 ครั้ง ชนะ 31 (น็อก 6) เสมอ 5 แพ้ 14
== เกียรติประวัติ ==
แชมป์ญี่ปุ่นรุ่นฟลายเวท (2498)
แชมป์ OPBF รุ่นฟลายเวท (2498 )
* ชิง, 9 มีนาคม 2498 ชนะคะแนน แทนนี่ แคมโป ที่ ญี่ปุ่น
* เสียแชมป์, 24 มิถุนายน 2498 แพ้คะแนน แดนนี่ คิด ที่ ญี่ปุ่น
แชมป์ OPBF รุ่นฟลายเวท (2499 )
* ชิง, 29 มีนาคม 2499 ชนะคะแนน แดนนี่ คิด  ที่ ญี่ปุ่น
เคยชิงแชมป์ต่อไปนี้แต่ไม่สำเร็จ
* ชิงแชมป์ OPBF รุ่นแบนตัมเวท 20 มิถุนายน 2499 แพ้คะแนน เลียว เอสปิโนซ่า  ที่ ญี่ปุ่น
* ชิงแชมป์ OPBF รุ่นฟลายเวท 14 กันยายน 2500 แพ้คะแนน โผน กิ่งเพชร ที่ กรุงเทพฯ
== อ้างอิง ==
สถิติการชก boxrec.com
นักมวยสากลชาวญี่ปุ่น
แชมป์ OPBF
บุคคลจากนีฮามะ
FC

FC หรือ fc สามารถหมายถึง
แฟมิคอม (Famicom) เครื่องเล่นวิดีโอเกม
เฟรนช์คอนเนกชัน (French Connection) บริษัทผลิตเสื้อผ้าจากอังกฤษ
สโมสรฟุตบอล (football club)
Foeniculum vulgare

redirect ยี่หร่าฝรั่ง
ลานนา คัมมินส์

ลานนา คัมมินส์ มีชื่อเล่นว่า นา เป็นนักร้องหญิง เกิดวันที่ 3 พฤศจิกายน พ.ศ. 2526 เป็นลูกครึ่ง ไทย-ออสเตรเลีย และเป็นบุตรีของสุนทรี เวชานนท์ ลานนาเป็นหนึ่งในศิลปินวงการดนตรีไทยที่โด่งดังและประสบความสำเร็จในช่วงปี พ.ศ. 2547 - 2550 โดยมีบทเพลงที่เป็นที่รู้จักมาจนถึงปัจจุบัน เช่น ไว้ใจ๋ได้กา กาสะลอง จ้องตากับความเหงา และ บ่เป็นจะใด
== ประวัติ ==
ลานนาเคยให้สัมภาษณ์และกล่าวว่า แรงบันดาลใจในการร้องเพลงของเธอมาจากการที่มีคนรอบตัวเป็นศิลปิน ความชอบส่วนตัวของเธอ รวมถึงผู้ที่ให้การสนับสนุนเพลง จึงทำให้เธอมีความสนใจในการทำงานเพลง
ลานนา คัมมินส์ เริ่มร้องเพลงครั้งแรก ที่ร้าน"เฮือนสุนทรี จังหวัดเชียงใหม่" ซึ่งเป็นร้านของครอบครัว จนมีทีมงานของแกรมมี่ให้ความสนใจจากการที่ไปนั่งฟังเพลงที่ร้อง จึงชักชวนให้ลานนาได้เข้ามาสู่วงการงานเพลง
การศึกษา เรียนจบจาก โรงเรียนนานาชาติเชียงใหม่
ความชอบส่วนตัว อ่านหนังสือ ฟังเพลง เล่นอินเทอร์เน็ต
ความสามารถพิเศษ ขี่ม้า เล่นดนตรีทางพื้นเมืองในภาคเหนือ
ปัจจุบันลานนาได้กลับมายังบ้านเกิด ณ จังหวัดเชียงใหม่ และดูแลธุรกิจร้านอาหารร่วมกับพี่ชาย
== ผลงานเพลง ==
อัลบั้มที่ 1 : ลานนา คัมมินส์ (2547) ซึ่งประกอบไปด้วยเพลง
# สวัสดีเจ้า
# ผู้หญิงธรรมดา
# ไว้ใจ๋ได้กา
# ทำไม
# นะนะ
# กาสะลอง
# ที่สุดขอบฟ้า
# ที่บุบสลายจริง ๆ คือจิตใจ
# ตอบให้ตรงคำถาม
# มาไม้ไหน
# ไม่มีทางรู้เลย
อัลบั้มที่ 2 : ยินดีปีระกา (2548)
# ยินดีปีระกา
# แค่เข้าใจ
# แมลงปอหลงลม
# ไม่รัก ไม่ว่า
# คำตอบในสายลม
# บ่เป็นจะใด
# รักฉันนาน ๆ
# เข็ด
# ไม่มีรอบสอง
# รักล้ำ
อัลบั้มที่ 3 : Happy Trip (2549)
# จ้องตากับความเหงา
# หนุ่มใต้ สาวเหนือ
# ก่อนจากกัน
# ป้อจาย รวนเร
# ปล่อยให้ฉันร้องไห้ (Just Let Me Cry)
# ผู้ชายปากแข็ง
# ขวัญเอย
# เมื่อไหร่อ้ายจะเข้าใจ
# เสื้อแห่งความสุข (นิทาน ตอสตอย)
# อย่าลืมฉันนะ
อัลบั้มที่ 4 : N/A (2550)
# พิราบรำพัน
# เมื่อดอกรักบาน
คอนเสิร์ต
#M-150 สุดชีวิตคนไทย (2549)
#Cassette Festival 2 (2565)
โฆษณา
# เครื่องดื่ม M-150
== อ้างอิง ==
== แหล่งข้อมูลอื่น ==
เว็บไซต์ลานนา คัมมินส์ 
นักร้องหญิงชาวไทย
บุคคลจากจังหวัดเชียงใหม่
ชาวไทยเชื้อสายออสเตรเลีย
พันธมิตรประชาชนเพื่อประชาธิปไตย
ศิลปินที่เป็นแนวร่วมกปปส.
ปิ่นหทัย (แก้ความกำกวม)

ปิ่นหทัย อาจหมายถึง
ปิ่นหทัย - นามปากกาของ ม.ล.ปิ่น มาลากุล
ชื่อที่เกี่ยวข้องกับโรงเรียนเตรียมอุดมศึกษา
* เพลงปิ่นหทัย - เพลงประจำโรงเรียน
* ศาลาปิ่นหทัย
* หนังสือปิ่นหทัย - หนังสือวารสารรายปีของคณะกรรมการนักเรียนโรงเรียนเตรียมอุดมศึกษา
วัน-ทู-โก

บริษัทสายการบิน วัน ทู โก จำกัด (One Two Go Airlines Co. Ltd)  มักเรียกเป็น วัน-ทู-โก แอร์ไลน์ เป็นสายการบินราคาประหยัดที่มีฐานในดอนเมือง, กรุงเทพ, ประเทศไทย ซึ่งมีฐานหลักในท่าอากาศยานนานาชาติดอนเมือง กรุงเทพมหานคร ถือครองและบริหารโดยโอเรียนท์ ไทย แอร์ไลน์ วัน-ทู-โกเลิกกิจการในเดือนกรกฎาคม พ.ศ. 2553 โดยเปลี่ยนชื่อเป็นโอเรียนท์ ไทย แอร์ไลน์ ในวันที่ 9 ตุลาคม พ.ศ. 2561 โอเรียนท์ ไทย แอร์ไลน์หยุดบริการทั้งหมด
== เส้นทางที่เคยทำการบิน ==
เชียงใหม่ - ท่าอากาศยานเชียงใหม่
เชียงราย - ท่าอากาศยานแม่ฟ้าหลวง เชียงราย
ภูเก็ต - ท่าอากาศยานภูเก็ต
สุราษฎร์ธานี - ท่าอากาศยานนานาชาติสุราษฎร์ธานี
นครศรีธรรมราช - ท่าอากาศยานนครศรีธรรมราช
ตรัง - ท่าอากาศยานตรัง
ขอนแก่น - ท่าอากาศยานขอนแก่น
กระบี่ - ท่าอากาศยานนานาชาติกระบี่
อุบลราชธานี - ท่าอากาศยานนานาชาติอุบลราชธานี
พิษณุโลก - ท่าอากาศยานพิษณุโลก
นราธิวาส - ท่าอากาศยานนราธิวาส
อุดรธานี - ท่าอากาศยานนานาชาติอุดรธานี
หาดใหญ่ - ท่าอากาศยานนานาชาติหาดใหญ่
== ฝูงบิน ==


ฝูงบินวัน-ทู-โกมีอากาศยานดังนี้:
แมคดอนเนลล์ ดักลาส MD-82 5 ลำ (ดำเนินการโดยโอเรียนท์ ไทย แอร์ไลน์)
== อุบัติการณ์ ==
15 ธันวาคม 2550 – วัน-ทู-โก เที่ยวบินที่ 8104 เส้นทางดอนเมือง-เชียงใหม่ เครื่องบินแมคดอนเนลล์ ดักลาส เอ็มดี-82 ขณะบินผ่านอำเภอตาคลี จังหวัดนครสวรรค์ เกิดผิดพลาดในการกำหนดหรือควบคุมเพดานบิน ทำให้มาอยู่ในระดับเพดานบินเดียวกันกับเครื่องบินโบอิง 737-400 ของนกแอร์ที่บินสวนทางมา (เส้นทางเชียงราย-ดอนเมือง) ซึ่งอาจจะทำให้ชนกันกลางอากาศได้ เหตุการณ์นี้ฝ่ายนักบินนกแอร์ได้ขับหลบหลีกไปได้ โดยรีบลดระดับเพดานบินลงในทันทีที่ระบบในห้องนักบินแจ้งเตือนว่ามีเครื่องบินลำอื่นพุ่งตรงเข้ามา
== อุบัติเหตุ  ==
เมื่อวันที่ 16 กันยายน พ.ศ. 2550 วัน-ทู-โก เที่ยวบินที่ 269 แมคดอนเนลล์ดักลาส MD-82 (HS-OMG) เกิดอุบัติเหตุไถลออกนอกรันเวย์ระหว่างทำการร่อนลง ที่ท่าอากาศยานนานาชาติภูเก็ต ทำให้มีผู้เสียชีวิต 89 ราย ในจำนวนนี้เป็นนักท่อองเที่ยว 45 ราย เจ้าหน้าที่การบินไทยอ้างว่าปัจจัยในอุบัติเหตุครั้งนี้อาจมาจากสภาพอากาศ
== อ้างอิง ==
== แหล่งข้อมูลอื่น  ==
วัน-ทู-โก แอร์ไลน์
สายการบินสัญชาติไทยที่ปิดกิจการ
สายการบินต้นทุนต่ำ
บริษัทที่ก่อตั้งในปี พ.ศ. 2546
สายการบินที่ก่อตั้งในปี พ.ศ. 2546
กลุ่มผู้ก่อความไม่สงบทางภาคใต้

กลุ่มผู้ก่อความไม่สงบทางภาคใต้ เป็นกลุ่มบุคคลหรือขบวนการต่างๆที่ดำเนินการต่อต้านอำนาจรัฐในเขตภาคใต้ของประเทศไทย ตั้งแต่อดีตถึงปัจจุบันกลุ่มผู้ก่อความไม่สงบมีหลายกลุ่มได้แก่
== กลุ่มที่มีอุดมการณ์แบ่งแยกดินแดน ==
กลุ่มที่ต้องการแบ่งแยกดินแดนจากประเทศไทย
* ขบวนการแนวร่วมปฏิวัติแห่งชาติมลายูปัตตานี
* ขบวนการแนวร่วมปลดแอกแห่งชาติปัตตานี
* ขบวนการร่วมเพื่อเอกราชปัตตานี
* คณะทำงานเพื่อเอกราชปัตตานี
* มูจาฮีดีนอิสลามปัตตานี
* สมัชชาประชาชาติมลายูปัตตานี
* องค์กรปลดปล่อยสหปัตตานี
* องค์กรเยาวชนกู้ชาติปัตตานี
กลุ่มที่ต้องการแบ่งแยกดินแดนจากประเทศมาเลเซียและเข้ามาเคลื่อนไหวในประเทศไทย
* พรรคคอมมิวนิสต์มลายา
* โจรจีนคอมมิวนิสต์มลายา
== กลุ่มที่ไม่มีนโยบายแบ่งแยกดินแดนแต่ต้องการเปลี่ยนระบอบการปกครอง ==
พรรคคอมมิวนิสต์แห่งประเทศไทย 
== อ้างอิง ==
บลัดดีแมรี

บลัดดีแมรี หรือ บลัดดี (Bloody Mary) เป็นเครื่องดื่มที่ถูกสร้างสรรค์ขึ้นโดย Pete Petiot ในปี พ.ศ. 2464 ขณะที่ทำงานเป็นบาร์เทนเดอร์อยู่ ณ Hary's New York Bar ในกรุงปารีส ประเทศฝรั่งเศส โดยส่วนผสมดั้งเดิมนั้นมีเพียงวอดก้า น้ำมะเขือเทศ และน้ำแข็ง
ชื่อบลัดดีแมรี มีที่มาจากฉายาของสมเด็จพระราชินีนาถแมรีที่ 1 แห่งอังกฤษ พาดพิงถึงการปราบปรามผู้นับถือศาสนาคริสต์นิกายโปรเตสแตนต์อย่างโหดเหี้ยมในรัชสมัยของพระองค์
ค็อกเทล
อาหารจากมะเขือเทศ
มนุษย์แม่เหล็ก

มนุษย์แม่เหล็ก เป็นบุคคลที่มีพลังเหนือธรรมชาติ โดยสามารถนำโลหะมาติดตามตัวได้ราวกับมีพลังแม่เหล็กที่ผิวหนัง มีอยู่หลายคนที่มีพลังนี้
ลิ่ว โธ ลิน (Liew Thow Lin)  อดีตคนงานก่อสร้าง ในมาเลเซีย สามารถน้ำแผ่นเหล็กมาติดที่ตัวและใช้แรงแม่เหล็กลากรถยนต์ที่หนักกว่า 1 ตันได้และเมื่อ 1 พฤศจิกายน พ.ศ. 2549 ทำสถิติสามารถใช้พลังลากรถบัส หนัก 10.6 ตันไปไกลถึง 3.4 เมตร และออกอากาศทางรายการมันแปลกดีนะ
ออเรล ไรลีนู  ชาวโรมาเนีย เขาบอกว่าเพียงตั้งสมาธิให้จิตใจจดจ่ออยู่กับสิ่งของชิ้นใดชิ้นหนึ่ง ระบายความรู้สึกแห่งพลังแม่เหล็กออกไป เท่านั้นสิ่งของก็ติดอยู่กับตัวเขา
เอริกา ซูร์ สเติร์นเบิร์ก แม่บ้านชาวเยอรมัน ก็พบว่าตัวเธอมีพลังแม่เหล็ก สามารถดูดเตารีด กุญแจเลื่อน มาติดตามตัวได้ 
== อ้างอิง ==
== แหล่งข้อมูลอื่น ==
http://www.newexplorer.com/newexplorer/Xtraordinary%20Peple.html
http://www.bernama.com/bernama/v3/news_lite.php?id=227367
ภาพวิดีโอ 
สิ่งเหนือธรรมชาติ
ทิวเขาแดนลาว

ทิวเขาแดนลาว เป็นชื่อของทิวเขาที่อยู่ทางภาคเหนือของประเทศไทยและรัฐฉานของประเทศพม่า ซึ่งวางตัวตามแนวพรมแดนไทย-พม่า ทิวเขาแดนลาวนั้นไม่ได้วางตัวแนวตะวันออก-ตะวันตกอย่างที่เข้าใจ เพราะอันที่จริงแล้วทิวเขาแดนลาววางตัวในแนวเฉียงตะวันตกเฉียงใต้-ตะวันออกเฉียงเหนือ ลึกเข้าไปในเขตรัฐฉาน เป็นส่วนหนึ่งของเทือกเขาฉานโยมา เช่นเดียวกับทิวเขาอินทนนท์ และทิวเขาขุนตาน
== รูปภาพ ==
ภาพ:Apr 18,55 BE 0068 Wat Phra That Doi Tung.jpg|วัดพระมหาชินธาตุเจ้า (ดอยตุง) บนดอยนางนอน ซึ่งเป็นส่วนหนึ่ง ของทิวเขาแดนลาว
ภาพ:Wat Phra Dhatu Doi Wao วัดพระธาตุดอยเวา (October 2021) - img 07.jpg|จุดชมวิวสองฝั่งสาย ที่วัดพระธาตุดอยเวา ส่วนเหนือสุดในเขตไทย ของทิวเขาแดนลาว
ภาพ:Place TachileikShwedagon.jpg|เจดีย์ชเวดากองท่าขี้เหล็ก บนทิวเขาแดนลาวในฝั่งพม่า
== แหล่งข้อมูลอื่น ==
แดนลาว
แดนลาว
พรมแดนประเทศไทย
รัฐฉาน
ภูมิศาสตร์ของจังหวัดเชียงราย
ภูมิศาสตร์ของจังหวัดเชียงใหม่
ภูมิศาสตร์ของจังหวัดแม่ฮ่องสอน
ปลาเสือตอลายใหญ่

ปลาเสือตอลายใหญ่ (Siamese tigerfish, Finescale tigerfish) เป็นปลาน้ำจืดชนิดหนึ่ง มีชื่อวิทยาศาสตร์ว่า Datnioides pulcher เป็นปลาที่อยู่ในวงศ์ปลาเสือตอ (Datnioididae)
==ลักษณะ==
มีรูปร่างแบนข้าง ปากยาวสามารถยืดได้ ครีบก้นเล็กมีก้านครีบแข็ง 3 ชิ้น ครีบหลังแบ่งเป็น 2 ตอน ตอนแรกเป็นก้านครีบแข็งมีเงี่ยง 13 ชิ้น ตอนหลังเป็นครีบอ่อน  พื้นลำตัวสีเหลืองน้ำตาลจนถึงสีส้มอมดำ มีแถบสีดำคาดขวางลำตัวในแนวเฉียงรวมทั้งสิ้นประมาณ 5–6 แถบ หรือ 7 แถบ โดยมีแถบเส้นที่ 3 เริ่มต้นที่ระหว่างก้านครีบแข็งของครีบหลังอันที่ 1 และ 2 (ซึ่งต่างจากปลาเสือตออินโดนีเซีย (D. microlepis) ซึ่งเคยรวมเป็นชนิดเดียวกัน ที่มีจุดเริ่มต้นของแถบเส้นที่ 3 ที่จุดเริ่มต้นของก้านครีบแข็งที่หลังอันที่ 1 พอดี) ส่วนหัวมีลักษณะลาดเอียงมาก  เกล็ดเป็นแบบสาก มีลักษณะนิสัยอยู่เป็นฝูงเล็ก ๆ ใต้น้ำ โดยมักจะอาศัยบริเวณใกล้ตอไม้หรือโพรงหินด้วยการอยู่ลอยตัวอยู่นิ่ง ๆ หัวทิ่มลงเล็กน้อย  หากินในเวลากลางคืน โดยกินอาหารแบบฉกงับ  อาหารได้แก่ สัตว์น้ำขนาดเล็กและแมลงต่าง ๆ  มีขนาดลำตัวโตสุดประมาณ 40 เซนติเมตร น้ำหนักหนักได้ถึง 7 กิโลกรัม
== พฤติกรรม ==
ปลาเสือตอลายใหญ่ พฤติกรรมในการกินอาหาร คือ มักจะกินเฉพาะอาหารที่มีชีวิตหรือเคลื่อนไหวได้เท่านั้น หากจะให้กินอาหารที่ตายต้องใช้ระยะเวลาในการฝึก น้อยรายมากที่จะฝึกให้กินอาหารเม็ดได้
==การกระจายพันธุ์==
อาศัยอยู่ตามแม่น้ำสายใหญ่ในภาคกลางของประเทศไทย เช่น แม่น้ำเจ้าพระยา, แม่น้ำแม่กลอง, แม่น้ำท่าจีน ในภาคอีสานเช่น แม่น้ำโขงและสาขา  ในต่างประเทศพบที่กัมพูชาและเวียดนาม
โดยเฉพาะที่ บึงบอระเพ็ด จังหวัดนครสวรรค์ ซึ่งพบได้มากที่สุด และเป็นที่ขึ้นชื่อมากเพราะมีรสชาติอร่อย กล่าวกันว่า ใครไปถึงบึงบอระเพ็ดแล้ว ไม่ได้กินปลาเสือตอ ถือว่าไปไม่ถึง   แต่ปัจจุบัน ไม่มีรายงานการพบมานานแล้ว จนเชื่อว่าใกล้สูญพันธุ์จากธรรมชาติแล้วในประเทศไทย
== การอนุรักษ์ ==
ปลาเสือตอลายใหญ่เป็นปลาที่ได้รับการคุ้มครองจากกฎหมายในประเทศไทย เป็นสัตว์น้ำจืดคุ้มครองของกรมประมงร่วมกับปลาชนิดอื่น อีก 3 ชนิด (ปลาตะพัด (Scleropages formosus), ปลาหมูอารีย์ (Ambastaia sidthimunki) และ ปลาค้างคาวดอยอินทนนท์ (Oreoglanis siamensis)) ซึ่งหากใครจะค้าขายหรือเพาะเลี้ยงต้องได้รับการอนุญาตก่อน
เป็นปลาที่ได้รับความนิยมมากจากนักเลี้ยงปลาสวยงาม เพราะมีสีสันและลวดลายที่สวยงาม เมื่อเวลาล่าเหยื่อจะกางครีบทุกครีบ ก่อนจะฉก แม้จะมีราคาที่แพง เพราะหายาก ปลาที่มีขายในตลาดปลาสวยงามทุกวันนี้ นำเข้าจากประเทศกัมพูชาและเวียดนาม  แม้ปัจจุบัน มีผู้เพาะพันธุ์ได้แล้วจากการผสมเทียม แต่ยังได้ผลไม่แน่นอนและไม่คุ้มค่ากับการลงทุน แต่ก็ยังมีความพยายามอยู่จากทั้งภาครัฐและเอกชน
หลวงมัศยจิตรการและ ศ.โชติ สุวัตถิ ได้กล่าวถึงปลาเสือตอลายใหญ่ไว้ในปี พ.ศ. 2503 ว่า
==ชื่อเรียกอื่น==
มีชื่อเรียกในภาษาอีสานว่า "ปลาลาด"
== อ้างอิง ==
==แหล่งข้อมูลอื่น==
ข้อมูลปลาเสือตอลายใหญ่
ปลาที่พบในประเทศไทย
ปลาตู้
ลายใหญ่
ปลาที่พบในลุ่มแม่น้ำเจ้าพระยา
ปลาที่พบในลุ่มแม่น้ำโขง
สัตว์ป่าคุ้มครอง